Πώς να Εκπαιδεύσετε το Δράκο σας 2

Το Πώς να Εκπαιδεύσετε το Δράκο σας 2 (πρωτότυπος τίτλος: How to Train Your Dragon 2) είναι ο τίτλος αμερικάνικης 3D ταινίας κινουμένων σχεδίων, δράσης και φαντασίας, παραγωγής 2014 από την DreamWorks Animation βασισμένη αόριστα στο ομότιτλο μυθιστόρημα της Κρεσίντα Κόουελ. Είναι η συνέχεια της ταινίας κινουμένων σχεδίων του 2010 Πώς να εκπαιδεύσετε το δράκο σας και είναι δεύτερο στην τριλογία. Η ταινία γράφεται και σκηνοθετείται από τον Dean DeBlois. Πρωταγωνιστούν οι φωνές των Jay Baruchel, Gerard Butler, Craig Ferguson, America Ferrera, Τζόνα Χιλ, T.J. Miller, Kristen Wiig και Christopher Mintz-Plasse. 

Η ταινία Πώς να Εκπαιδεύσετε το Δράκο σας 2 κυκλοφόρησε στις 20 Ιουνίου 2014. Όπως και ο προκάτοχός της, η ταινία έλαβε αναγνώριση από τους κριτικούς για τα κινούμενα σχέδια, τις φωνητικές ερμηνείες, το σενάριο, τη μουσική, τις σκηνές δράσης, το συναισθηματικό βάθος, και το σκοτεινότερο ύφος από αυτό του προκατόχου της. Με προϋπολογισμό $145 εκατομμυρίων, εισέπραξε $621.5 εκατομμύρια παγκοσμίως, με αποτέλεσμα να γίνει η 12η ταινία του 2014 με τις μεγαλύτερες εισπράξεις. Κέρδισε τη Χρυσή Σφαίρα Καλύτερης Ταινίας Κινουμένων Σχεδίων και έξι Βραβεία Άννι, περιλαμβάνοντας αυτό της Καλύτερης Ταινίας Κινουμένων Σχεδίων, και έλαβε υποψηφιότητα για Όσκαρ Καλύτερης Ταινίας Κινουμένων Σχεδίων. Μια συνέχεια, Πώς να Εκπαιδεύσετε το Δράκο σας 3, κυκλοφόρησε το 2019 ενώ μια live-action προσαρμογή της ταινίας είναι προγραμματισμένη να κυκλοφορήσει το 2027.

 Σύνοψη 
Η ταινία διαδραματίζεται πέντε χρόνια μετά τα γεγονότα της πρώτης ταινίας, παρουσιάζοντας τον Ψάρη και τους φίλους του στα τέλη της εφηβείας τους. Ο DeBlois αποκάλυψε σε μια συνέντευξή του για την ιστορία:" Στο τέλος της τελευταίας ταινίας, όλοι οι Βίκινγκς που προηγουμένως ήταν κάπως αντίθετοι είναι τώρα στις πλάτες των δράκων έτσι ολόκληρο το Βόρειο Ημισφαίριο ανοίγεται σε αυτούς. Και με αυτό η περιέργεια του Ψάρη αυξάνεται, ο χάρτης επεκτείνεται και αναπόφευκτα πρόκειται να συναντήσουν νέους δράκους, νέες κουλτούρες." Ο Ψάρης στη συνέχεια "ανακαλύπτει μια μεγαλύτερη σύγκρουση μεταξύ ανθρώπων και δράκων και ο ίδιος βρίσκεται στο κέντρο της.

Ηθοποιοί και Χαρακτήρες
 Τζέι Μπαρουσέλ ως η φωνή του Ψάρη
 Τζεράρντ Μπάτλερ ως η φωνή του Στόικ του Μεγάλου
 Κρεγκ Φέργκιουσον ως η φωνή του Γκόμπερ
 Αμέρικα Φερέρα ως η φωνή της Άστριντ
 Τζόνα Χιλ ως η φωνή του Σνότλουτ Τζόργκενσον
 Κρίστοφερ Μιντζ-Πλας ως η φωνή του Φίσλεγκς Ίνγκερμαν
 Τ.Τζέι Μίλερ ως η φωνή του Τάφνατ Θόρστον
 Κρίστεν Γουίγκ ως η φωνή της Ράφνατ Θόρστον
 Κιτ Χάρινγκτον ως ο κακός (θα ανακοινωθεί)

Παραγωγή
Το Πώς να εκπαιδεύσετε το δράκο σας 2, επιβεβαιώθηκε στις 27 Απριλίου 2010. Την ταινία έγραψε και σκηνοθετεί ο Dean DeBlois, ο συν-σκηνοθέτης της πρώτης ταινίας. Ο Bonnie Arnold, ο παραγωγός της πρώτης ταινίας, έχει επίσης επιστρέψει, με τον Chris Sanders, ο οποίος συν-σκηνοθέτησε και συν-έγραψε την πρώτη ταινία, αυτή τη φορά μόνο ως εκτελεστικός παραγωγός  λόγω της εμπλοκής του με το Οι Croods. Η ταινία έχει προγραμματιστεί να κυκλοφορήσει στις 20 Ιουνίου 2014. Είχε ανακοινωθεί ότι ολόκληρο το καστ - Baruchel, Butler, Ferguson, Ferrera, Hill, Mintz-Plasse, Miller και Wiig - θα επιστρέψει για τη συνέχεια.Ο συνθέτης John Powell, ο οποίος είχε κερδίσει μια υποψηφιότητα για Όσκαρ για την πρώτη παρτιτούρα, θα επιστρέψει για τη δεύτερη και τρίτη ταινία.

Στις 19 Ιουνίου 2012 ανακοινώθηκε ότι ο Κιτ Χάριγκτον, από το Game of Thrones, θα είναι ο κακός που θα ανακοινωθεί.

Το Πώς να εκπαιδεύσετε το δράκο σας 2 θα είναι η πρώτη ταινία της DreamWorks Animation που θα χρησιμοποιήσει νέο animation και φωτισμού λογισμικό καθ' όλη την παραγωγή. Προγράμματα που ονομάζονται Primo και Torch θα επιτρέψουν πιο πολλή "διακριτικότητα, στην κίνηση του προσώπου, την αίσθηση του λίπους, την ανατίναξη, το χαλαρό δέρμα, την αίσθηση του δέρματος που κινείται πάνω από τους μύες, αντί των μαζών που κινούνται μαζί.

Το πρώτο επίσημο τρέιλερ κυκλοφόρησε στις 12 Ιουλίου 2013.

Συνέχεια

Μια συνέχεια, Πώς να εκπαιδεύσετε το δράκο σας 3, κυκλοφόρησε στις 22 Φεβρουαρίου 2019. Ο Ντιν ΝτεΜπλουά, ο συν-σκηνοθέτης της πρώτης και σκηνοθέτης της δεύτερης ταινίας, επέστρεψε, μαζί με τον παραγωγό Μπόνι Άρνολντ, καθώς και όλο το κύριο καστ.

Παραπομπές

Εξωτερικοί σύνδεσμοι

 Επίσημη Ιστοσελίδα


Κατηγορία:Ταινίες του 2014
Κατηγορία:Αμερικανικές ταινίες της δεκαετίας 2010
Κατηγορία:Ταινίες παραγωγής DreamWorks
Κατηγορία:Αγγλόφωνες ταινίες
Κατηγορία:Αμερικανικές κωμικές ταινίες
Κατηγορία:Αμερικανικές ταινίες κινουμένων σχεδίων
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες με μουσική σύνθεση Τζον Πάουελ
Κατηγορία:Ταινίες σε παραγωγή Μπόνι Άρνολντ
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Πώς να Εκπαιδεύσετε το Δράκο σας
Κατηγορία:Ταινίες IMAX
Κατηγορία:Ταινίες κινουμένων σχεδίων του 2014
Κατηγορία:Χρυσή Σφαίρα Καλύτερης Ταινίας Κινουμένων Σχεδίων